Як адзначае намеснік галоўнага ўрача Рэспубліканскага цэнтра гігіены, эпідэміялогіі і грамадскага здароўя Ірына ГЛІНСКАЯ, цікавасць да вакцынацыі супраць грыпу ўзрастае ў нас дзесьці ў студзені, а то і ў лютым, калі з'яўляюцца першыя выпадкі трагічных зыходаў у суседніх краінах. Тады нашы людзі пачынаюць патрабаваць вакцыну, аднак на той час яе, па-першае, не застаецца. Па-другое, для выпрацоўкі абароны патрабуецца каля 2-3 тыдняў. Калі ж вірус ужо актыўна цыркулюе, то можна сустрэцца з ім раней, чым дачакаешся аховы.